就係噉，到咗1925年6月23號，廣東入面嘅各界代表就去咗東較場度辦咗個五卅慘案大會，喺大會結束咗之後，就爆發咗單遊行示威，大嗌「抗議」都有。就喺嗰日晏晝，喺嶺南大學、坤維女子師範學校、聖心書院、重有執信同廣州第二小學嘅學生、同埋黃埔軍校嘅學生都嚟嗮沙基度，結果就喺沙面嘅西橋隔離嘅域多利酒店入面，其中有位鬼佬先用咗手槍，向咗尐遊行隊伍鉼咗第一槍先，後嚟喺已經戒嗮嚴嘅沙面嘅西橋橋腳度嘅英法軍隊，即刻亂槍猛咁鉼鉼鉼。